ട്രാന്സ്ജെന്ഡറുകള്ക്ക് പ്രത്യേക ടോയ് ലെറ്റ് അനുവദിച്ച് ഡല്ഹി മെട്രോ ന്യൂഡല്ഹി: ട്രാന്സ്ജെന്ഡറുകള്ക്ക് പ്രത്യേക ടോയ് ലെറ്റ് അനുവദിച്ച് ഡല്ഹി മെട്രോ. മെട്രോ സ്റ്റേഷനുകളിലാണ് പ്രത്യേക ടോയ് ലെററ് സംവിധാനം ഒരുക്കിയിരിക്കുന്നത്. സ്ത്രീകള്ക്കും പുരുഷന്മാര്ക്കും പുറമെ ഇതുവരെ അംഗപരിമിതര്ക്ക് മാത്രമായിരുന്നു ഈ സൗകര്യം ഏര്പ്പെടുത്തിയിരുന്നത്.ലിംഗസമത്വം ഉറപ്പുവരുത്താനാണ് ഡല്ഹി മെട്രോയുടെ ഈ നടപടിയെന്ന് ഡല്ഹി മെട്രോ ഉദ്യോഗസ്ഥന് പറഞ്ഞു. വിവിധ സ്റ്റേഷനുകളിലായി ഇതുവരെ 347 ടോയ് ലെറ്റുകളാണ് ട്രന്സ്ജെന്ഡര് വിഭഗത്തിനുവേണ്ടി ഒരുക്കിയിരിക്കുന്നത്. മറ്റ് യാത്രാക്കാര്ക്ക് ഏര്പ്പെടുത്തിയിട്ടുള്ള ടോയ് ലറ്റുകള്ക്ക് പുറമെയാണിത്.ഈ സംവിധാനത്തെക്കുറിച്ചുള്ള സൂചന നല്കുന്നതിനായി ഇംഗ്ലീഷിലും ഹിന്ദിയിലും സൂചനാ ബോര്ഡുകളും സ്ഥാപിച്ചിട്ടുണ്ട്. സ്ത്രീകള്ക്കോ പുരുഷന്മാര്ക്കോ ഉള്ള ടോയ് ലെറ്റുകള് അവരവരുടെ ജെന്ഡര് അനുസരിച്ച് ട്രന്സ്ജെന്ഡറുകള്ക്ക് ഉപയോഗിക്കണമെന്ന് തോന്നുകയാണെങ്കില് അതിനുള്ള സൗകര്യവും ഒരുക്കിയിട്ടുണ്ടെന്ന് ഡല്ഹി മെട്രോ അധികൃതര് വ്യക്തമാക്കി.